आऊवा/पाली। जिले के आउवा में सीनियर स्कूल के विद्यार्थियों ने बुधवार को स्कूल पर तालाबंदी कर पूरे गांव में महिला पीटीआई के विरोध में नारे लगाते हुए रैली निकाली। इसके बाद विद्यार्थियों ने स्कूल के बाहर शामिल होकर टायर जलाकर विरोध-प्रदर्शन किया। मौके पर पहुंचे मारवाड़ जंक्शन तहसीलदार माधोसिंह राजपुरोहित ने विद्यार्थियों व ग्रामीणों के आक्रोश को शांत करते हुए शिक्षा विभाग के अतिरिक्त प्रयोजना समन्वय अधिकारी मुकेशचंद मीणा को पीटीआई को एपीओ करने का आदेश दिया।